Armenija
Apie valstybę Kaukazo regione žr. Armėnija. Armenija (isp. Armenia) – miestas Kolumbijoje, Centrinės Kordiljeros pašlaitėje, 1387 m aukštyje, 265 km į vakarus nuo Bogotos, tarp Especho ir Kindijaus upių. Kindijaus departamento administracinis centras. Armenija įkurta 1889 m. spalio 14 d. Pavadinta pagal Armėnijos valstybės pavadinimą. Armenija – svarbus kavos auginimo ir perdirbimo centras, taip pat auginami kukurūzai, pupelės, cukranendrės, bananai. Yra anglies telkinių. Yra 3 universitetai. 1999 m. sausio 25 d. smarkiai nukentėjo nuo 6,2 balų žemės drebėjimo.